Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: 1995. évi CXVII. törvény módosítása
Paragraph Index: 1062

(4) Az Szja tv. 28. §-a a következõ (8)—(9) bekezdéssel egészül ki: „(8) Ha az önkéntes kölcsönös nyugdíjpénztár tagja részére a nyugdíjpénztár a kötelezõ várakozási idõ leteltét követõen nyugdíjszolgáltatásnak (kiegészítõ nyugdíjnak) nem minõsülõ kifizetést teljesít (vagyoni értéket juttat), a jövedelmet a következõk szerint kell megállapítani: a kötelezõ várakozási idõszak letelte évében és az azt követõ elsõ évben kifizetett (juttatott) bevételt teljes egészében, míg a kötelezõ várakozási idõszak letelte évét követõ — második évben kifizetett (juttatott) bevétel 90 százalékát, — harmadik évben kifizetett (juttatott) bevétel 80 százalékát, — negyedik évben kifizetett (juttatott) bevétel 70 százalékát, — ötödik évben kifizetett (juttatott) bevétel 60 százalékát, — hatodik évben kifizetett (juttatott) bevétel 50 százalékát, — hetedik évben kifizetett (juttatott) bevétel 40 százalékát, — nyolcadik évben kifizetett (juttatott) bevétel 30 százalékát, — kilencedik évben kifizetett (juttatott) bevétel 20 százalékát, — tizedik évben kifizetett (juttatott) bevétel 10 százalékát kell jövedelemnek tekinteni. A kötelezõ várakozási idõszak leteltét követõ tizedik évet követõen kifizetett (juttatott) bevételt a jövedelem megállapításánál nem kell figyelembe venni.

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes